ایسرایل باش ناظری بنیامین نتانیاهو آمریکا رسمیلری ایله گؤروشده ایلک دفعه اولاراق تل-اویوین فیلیسطینله تورپاق مبادیلهسینه حاضر اولدوغونو بیلدیریب.
آخار. آذ خبر وئریر کی، بو بارهده اینفورماسییانی ایسرایلین «ایکینجی» تلویزییا کانالی یاییب.
تلویزییا نتانیاهونون بو اعترافینی آمریکانین رسمی نمایندهسی جیسون قرینبلاتلا تلفون دانیشیغی زامانی سسلندیردیینی بیلدیریب. نتانیاهو ایله گرینبلاتین گؤروشونده آمریکا پرزیدنتی دونالد ترامپین کورکنی جارئد کوشنئر ده ایشتیراک ائدیب.
نتانیاهونون تکلیفینه گؤره، آمریکا ایوردان چایینین قربینده اولان قوش-اتسیون قصبهسینین ایسرایله قاتیلماسینا راضیلاشماسینی ایستهییب. بونون قارشیلیغیندا ایسه او، ایسرایلین ترکیبینده اولان و مسلمانلارین یاشادیغی وادی آرا بؤلگهسینی فیلیسطینه وئریلمهسینه راضیلاشاجاغینی سؤیلهییب.
azb_Arab azb_Arab azb_Arab azb_Arab